
R E F E R A T   D E   A P R O B A R E 
privind aprobarea prețului local al energiei termice facturate populației municipiului Brad în perioada sezonului rece

Prin Hotărârea Consiliului Local al Municipiului Brad nr. 14/2022 a fost aprobat, cu avizul prealabil al A.N.R.E., prețul local pentru producerea, transportul și distribuția energiei termice livrată de către S.C. TERMICA BRAD S.A. în cuantum de 750,23 lei/Gcal, exclusiv TVA.	
Prin adresa nr. 4860/04.11.2022, înregistrată la Primăria Municipiului Brad sub nr. 54933/04.11.2022, S.C. TERMICA BRAD S.A. a solicitat aprobarea prețului local de facturare al energiei termice către populație, pentru sezonul rece cuprins între 01.11.2022-31.03.2023, perioadă în care se aplică o cotă redusă de TVA de 5% pentru energia termică livrată populației, potrivit prevederilor art. 291 din Legea nr. 227/2015 Codul fiscal.
Precizăm că în data de 29.09.2022 a fost depusă la A.N.R.E. București solicitarea de stabilire a prețului de producere, transport, distribuție și furnizare a energiei termice livrată de S.C. Termica Brad S.A., iar în data de 01.11.2022, prin adresa nr. 177661, s-au solicitat clarificări suplimentare la documentația depusă, clarificări care au fost transmise, cu adresa nr. 4636/02.11.2022 autorității de reglementare.
Prețul de producere, transport, distribuție și furnizare a energiei termice livrată de S.C. Termica Brad S.A. transmis spre avizare către A.N.R.E. București este de:
· 1132,45 lei/Gcal, fără T.V.A.;
· 1189,07 lei/Gcal, cu cota de 5% T.V.A.;
· 1347,62 lei/Gcal, cu cota de 19% T.V.A..
La nivel național, am identificat următoarele prețuri de furnizare a energiei termice, după cum urmează:

	SACET
	PRET DE PROD. TRANSP. DISTRIBUTIE, LEI/GCAL, 
CU TVA
	PRET DE VANZARE POPULATIE, LEI/GCAL, 
CU TVA

	ARAD
	1156,06
	398

	CLUJ
	462,69 - 621,08
	278

	CONSTANTA
	1326,03
	450

	BACAU
	820,67
	472,75

	BACAU cu centralele termice de cvartal
	1.375,56
	579,95

	GIURGIU
	1017,2
	487,26

	FOCSANI
	638
	285

	SÂNMARTIN BH
	482,91
	140

	ORADEA
	482,91
	373,05

	BOTOSANI
	624
	312

	BUCURESTI
	860
	350

	SUCEAVA
	609,27
	240



Datele au fost colectate de pe site-urile societăților de furnizare sau a primăriilor respective.
În urma analizei cash-flow-ului societății noastre rezultă necesitatea aprobării unui preț de 550 lei/Gcal, cu TVA, pentru energia termică livrată populației, iar în cazul aplicării reducerii de 50% potrivit Ordonanței Guvernului nr. 27/1996, republicată, coroborate cu dispozițiile Ordinului nr. 1009/2022 pentru modificarea Normelor metodologice, prețul plătit de populația municipiului Brad ar fi de 275 lei/Gcal, cu TVA, conform Hotărârii Consiliului Local al Municipiului Brad nr. 15/27.01.2022.
	Având în vedere că prețul local al energiei termice facturate populației municipiului Brad propus spre aprobare este mai mic decât prețul de producere, transport, distribuție și furnizare, în conformitate cu prevederile art. 3 alin. 4 din O.G. nr. 36/2006, diferența va fi acoperită din bugetul local al Municipiului Brad.
	În contextul celor de mai sus am inițiat prezentul proiect de hotărâre prin care am propus aprobarea prețului local al energiei termice facturate populației municipiului Brad în perioada sezonului rece și-l supun spre dezbatere și aprobare plenului Consiliului Local al Municipiului Brad în forma prezentată.
   Invoc în susţinerea propunerii mele prevederile art. 3 alin. 2 și alin. 4 din O. G. nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, cu modificările şi completările ulterioare, ale art. 43 alin. 5 din Legea nr. 51/2006 a serviciilor comunitare de utilități publice, republicată, ale Ordinului preşedintelui A.N.R.S.C. nr. 66/2007 privind aprobarea Metodologiei de stabilire, ajustare sau modificare a preţurilor şi tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare, ale art. 8 alin. 2 lit. e  și art. 40 alin. 9 din Legea nr. 325/2006 a serviciului public de alimentare cu energie termică, actualizată, ale art. 129 alin. 2 lit. a, alin. 2 lit. d, alin. 3 lit. d și alin. 7 lit. n din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată

